แรงขาย “บิ๊กแคป” กด SET ปิดเช้าลบ 8 จุด แนะจับตา “ตัวเลขจ้างงานสหรัฐ” คืนนี้
SET ปิดเช้าลบ 8 จุด ตาม sentiment ต่างประเทศ แรงขายบิ๊กแคปกดดัน แนะจับตาตัวเลขการจ้างงานนอกภาคเกษตรของสหรัฐเดือนก.พ.คืนนี้ ช่วงบ่ายคาดเคลื่อนไหวแดนลบต่อ พร้อมให้แนวรับ 1,590-1,595 จุด แนวต้าน 1,615-1,620 จุด
SET ปิดเช้าลบ 8 จุด ตาม sentiment ต่างประเทศ แรงขายบิ๊กแคปกดดัน แนะจับตาตัวเลขการจ้างงานนอกภาคเกษตรของสหรัฐเดือนก.พ.คืนนี้ ช่วงบ่ายคาดเคลื่อนไหวแดนลบต่อ พร้อมให้แนวรับ 1,590-1,595 จุด แนวต้าน 1,615-1,620 จุด
10 มี.ค. 2566

นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยในช่วงเช้าที่ผ่านมาปรับตัวลงตามทิศทางตลาดหุ้นต่างประเทศ โดยตลาดหุ้นเอเชียในเช้าวันนี้ปรับตัวลงตามตลาดหุ้นสหรัฐเมื่อคืนที่ปรับฐานลงมา สะท้อนปัจจัยการขาดสภาพคล่องของ 2 ธนาคารใหญ่ในสหรัฐ
ขณะเดียวกันจำนวนผู้ขอสวัสดิการว่างงานสหรัฐเพิ่มขึ้น ทำให้ภาพเศรษฐกิจสหรัฐชะลอ กระทบต่อ sentiment ในภาพรวมของตลาด ส่วนตลาดหุ้นไทยมีแรงขายหุ้นขนาดใหญ่ออกมากดดันดัชนี แต่ยังสามารถยืนอยู่ได้ในระดับ 1,600 จุด
สำหรับแนวโน้มตลาดหุ้นไทยในช่วงบ่ายคาดว่าเคลื่อนไหวในแดนลบต่อ ซึ่งในคืนนี้ยังคงต้องรอติดตามรายงานตัวเลขการจ้างงานนอกภาคเกษตรของสหรัฐเดือนก.พ. ว่าจะออกมาเป็นอย่างไร โดยให้แนวรับ 1,590-1,595 จุด แนวต้าน 1,615-1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 1,167.73 ล้านบาท ปิดที่ 136.00 บาท ลดลง 1.50 บาท
DELTA มูลค่าการซื้อขาย 903.84 ล้านบาท ปิดที่ 996.00 บาท เพิ่มขึ้น 2.00 บาท
ADVANC มูลค่าการซื้อขาย 861.85 ล้านบาท ปิดที่ 209.00 บาท เพิ่มขึ้น 2.00 บาท
PTTEP มูลค่าการซื้อขาย 700.95 ล้านบาท ปิดที่ 146.50 บาท ลดลง 2.50 บาท
DIF มูลค่าการซื้อขาย 617.71 ล้านบาท ปิดที่ 12.80 บาท ลดลง 0.30 บาท